Az Español Activo tanfolyam tananyagát úgy állítottam össze, hogy minden tudást megadjon neked, amire kezdő szinten szükséged van. Egy applikációval való tanulás során sokszor maradhatnak hézagok a tudásodban, mivel  ezek nem egyenértékűek egy átfogó tanfolyammal. Ezen kívül, a tanfolyamon a legrelevánsabb szókincset és nyelvtant tanulhatod, amire kezdőként leginkább szükséged van, és amit tényleg használni fogsz a mindennapi kommunikáció során. Csakis 100%-ig életszerű példamondatokat tartalmaz a kurzus, amiket egy spanyol is mondana, szemben az applikációk sokszor Google fordító-ízű mondataival. A kurzuson megtanult mondatok által természetesen hangozhatsz spanyolul, hiszen olyan kifejezéseket, szófordulatokat fogsz használni, amiket az anyanyelviek is nap mint nap mondanak. És ami talán a legfontosabb, hogy az Español Activo tannfolyamon minden nyelvi készségedet fejlesztheted (olvasás, hallás, írás, beszéd), különös tekintettel a beszédre. A tanfolyam olyan feladatokat tartalmaz, amik kifejezetten elősegítik az egyedül történő beszédgyakorlást (pl. a “hallgasd és ismételd” feladatok, a beszédfelismerő szoftvert alkalmazó feladatok és a beszédfeljesztő interaktív videók). Az applikációkkal kapcsolatban valódi készségfejlesztésről általában nem is beszélhetünk, hiszen legtöbbször nincsenek egy-egy mondatnál hosszabb szövegek, amik az olvasott vagy a hallott szöveg értését fejlesztenék. S az íráskészség fejlesztése is kimerül annyiban, hogy le kell írnod egy szót vagy mondatot, amit korábban tanított az applikáció, de valódi, önálló mondatalkotás nem történik. A beszédkészség fejlesztése pedig általában teljesen hiányzik. A kurzuson részletes, és kifejezetten magyar nyelvtanulókra szabott(!) magyarázatokat kapsz, hogy valóban megértsd a tananyagot, valamint letöltheted PDF-ben a videók alatt használt prezentációt, hogy bármikor gyorsan át tudd nézni. Az applikációk gyakran nem adnak magyarázatokat és/vagy extra segédanyagokat, vagy csak nagyon rövideket, s rádásul általában ezek angol nyelven vannak. Az irányított feladatokan kívül (pl. feleletválasztós kvízek, fordításos feladat) a szabadabb gyakorlásra is teret ad a kurzus (pl. írd meg a saját példamondataid, írj egy rövid foglamazást a tanultak alapján, játssz el egy szituációs gyakorlatot velem egy interkatív videó formájában). Ez utóbbit az az applikációk legtöbbször nem tudják biztosítani, ezért leginkább csak passzív tudást tudnak adni, vagyis megértesz majd dolgokat, de egy valódi kommunikációs helyzetben nehezedre eshet majd őket használni.